Josef Schoiswohl

**Josef Schoiswohl** (født 3. januar 1901 i Guntramsdorf i Niederösterreich i Østerrike-Ungarn; død 26. februar 1991 i Wien) var en østerriksk prelst. Han var katolsk biskop i bispedømmene Eisenstadt og Graz-Seckau.
## Liv og virke
### Bakgrunn
Josef Schoiswohl gikk på *Knabenseminar Hollabrunn* og ble uteksaminert 10. juli 1920 ved *Bundesgymnasium Hollabrunn*. Deretter begynte han på teologiske studier ved Universitetet i Wien, som han ble uteksaminert fra *mit Promotion*.
### Prest
Han ble ordinert den 20. juli 1924 av kardinal Friedrich Gustav Piffl. Deretter var han kapellan i Kirchberg am Wagram og fra 1925 studieprefekt ved *Knabenseminar Hollabrunn*. Han ble domkura til *St. Peters* i Wien i 1930. Han fikk i oppdrag å opprette finanskammeret til erkebispedømmet Wien, hvis direktør han ble den 1. januar 1940. Fra 1942 var han sogneadministrator i Mauer sognekirke i Wien, og fra 1946 var han pastor der.

Den 11. november 1949 ble han utnevnt til apostolisk administrator av Burgenland. Dette embedet ble tidligere innehatt av de wienerske erkebiskopene Friedrich Gustav Piffl og Theodor Innitzer. 
### Titulærbiskop
Den 20. juni 1951 ble han utnevnt til titulærbiskop av *Phytea (Fitea)*. Den 2. september 1951 ble han ordinert til biskop av kardinal Theodor Innitzer i Eisenstadt. Medkonsekratorer var koadjutor-erkebiskopen av Wien, Franz Jachym, og hjelpebiskopen av Seckau, Leo Pietsch.
### Biskop av Graz-Seckau
Den 18. januar 1954 ble han utnevnt til biskop av bispedømmet Graz-Seckau, etterfølgende Ferdinand Stanislaus Pawlikowski. 

Biskop Schoiswohl, som selv var moralsk på den strengere side, ble i utgangspunktet ansett som en konservativ. Etter det andre Vatikankonsil, der han deltok som konsilfafrt, ble han mer liberal og innrømmet mange lettelser eller friheter, slik at konservative presteskap talte om bispedømmet som «Holland in Österreich». Han sammenkalte et fast presteråd; lekfolk fikk komme til orde i en synode og fungere som nattverdsutdelere - ekstraordiære kommunionassistenter. Presteopplæringen ble modernisert og kollegial ledelse ble utvist av en gruppe progressive teologer. Unge prester fikk arbeide gruppevis i Øvre Steiermarks kullgruver i tre måneder for å bli kjent med gruvearbeidere. For ham ble ikke det pavelige primat undderspilt, «men vektleggelsen av topposisjonen, på isolasjon, på det monolittiske avtar.» Alt dette førte til spenninger i bispedømmet. En annen sterk motstander gikk han i den apostoliske nuncio erkebiskop Opilio Rossi. I november 1968 reiste Schoiswohl uten fremgang til Roma for å sikre at gifte tidligere prester i det minste skulle bli tatt opp som permanente diakoner og religionslærere.

Denne utviklingen fikk ham til å sende inn sin avskjedssøknad, Den ble innvilget av pave Paul VI den 27. november 1968m og trådte i kraft 1. januar 1969, og til å begynne med forble den hemmelig. Det var først ved middagstid den 31. desember at han overraskende kunngjorde sin avgang og forlot byen. På kvelden, til de informerte seernes overraskelse, ble også hans innspilte nyttårstale kringkastet på fjernsynet.

Etter sin fratreden virket han sm sjelesøther i hjemsognet Guntramsdorf, hvor han også ble gravlagt.
## Verker
* *Um die Einheit der Christen.* Vortrag, gedruckt bei Styria, Graz 1955.
* *Unterwegs zur Erneuerung. Nachkonziliare Erwägungen.* Vortrag, gedruckt bei Styria, Graz 1966.
* *Fortschritt in der Kirche.* Styria, Graz 1969.

## Litteratur
* 
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Enrico Sibilia (1861-1948) *1908
* Kardinal Theodor Innitzer (1875-1955) *1932
* Biskop *Josef Schoiswohl* (1901-1991) *1951

## Referanser